Държавен вестник, бр. 69, 2015 г., стр. 33

БРОЙ  69	
Д Ъ Р Ж А В Е Н  В Е С Т Н И К 	
СТР.  33  
Комисията за регулиране на съобщенията 
е създала условия за предоставяне на МСУ на 
територията на Република България, като е 
изменила съответните подзаконови актове с 
оглед изпълнение на разпоредбите на Решение 
2007/98/ЕО12 и Решение № 626/2008/ЕО13.
6. Ползване на радиочестотен спектър, 
който не е необходимо да бъде индивидуално 
определен.
Осигуряването на достатъчно радиочесто-
тен спектър, който не е необходимо да бъде 
индивидуално определен, хармонизиран на 
равнището на Европейския съюз, улеснява 
индустрията, потребителите в ежедневието, 
бизнеса и стимулира научноизследователската 
и развойната дейност. Това от своя страна 
укрепва единния Европейски пазар в сектора 
на електронните съобщения.
6.1. Устройства с малък обсег на действие.
Устройствата с малък обсег на действия 
ползват радиочестотен спектър, който не е 
необходимо да бъде индивидуално определен 
и заема голяма част от общия спектър.
Комбинацията от категории хармонизирани 
устройства с малък обсег на действие и тех-
ническите условия за ползването им създават 
благоприятна среда за съвместно използване 
на спектъра по начин, който позволява устрой-
ствата да използват спектъра при условията 
на неизключителен достъп, независимо от 
целта на това използване, като се прилагат 
принципите за неутралност на технологиите 
и услугите. 
Устройствата с малък обсег на действие 
са навлезли много широко в ежедневието на 
потребителите и са от голямо значение за 
развитието на единния пазар и икономиката 
като цяло. Те лесно могат да бъдат прена-
сяни и използвани от една държава в друга, 
което води до необходимост от осигуряване 
на условия за хармонизирано използване на 
радиочестотния спектър.
С Решение 2006/771/ЕО14, изменено с 
Решение 2013/752/ЕС, са определени хармо-
низираните условия за използване на радио­
честотния спектър от радиосъоръжения с 
малък обсег на действие. Разпоредбите на 
Решение 2006/771/ЕО са напълно въведени 
в българското законодателство. 
12 Решение 2007/98/ЕО относно хармонизиране 
на използването на радиочестотния спектър в 
честотния обхват от 2 GHz за въвеждането на 
системи, предоставящи мобилни спътникови 
услуги.
13 Решение 626/2008/ЕО на Европейския пар-
ламент и на Съвета относно подбора и издава-
нето на разрешения за системите, предоставящи 
мобилни спътникови услуги.
14 Решение 2006/771/ЕО относно хармонизи-
ране на радиочестотния спектър за използване 
от устройства с малък обсег на действие.
Устройствата с малък обсег на действие 
включват многообразие от различни по вид 
устройства, като например неспецифични 
устройства с малък обсег на действие, при-
ложения за железопътния транспорт, транс-
портни телематични устройства, устройства 
за радиоопределяне, устройства за управление 
на радиомодели, мрежи за широколентов 
пренос на данни (WAS/RLANs), индуктивни 
приложения, радиомикрофони, спомагателни 
слухови устройства и безжично звукотехни-
ческо оборудване за подготовка на програми 
и специални събития (PMSE), устройства за 
радиочестотна идентификация, безжични 
аудиоприложения, устройства, използващи 
свръхшироколентова технология (UWB), и др.
Комисията за регулиране на съобщенията 
ще продължи да осигурява условия за хар-
монизирано използване на радиочестотния 
спектър от устройства с малък обсег на дейст-
вие в съответствие с европейските решения 
и националните особености при ползването 
на радиочестотния спектър. 
6.2. Оборудване за подготовка на програми 
и специални събития.
Безжичното звуко- и видеотехническо обо-
рудване за подготовка на програми и специал-
ни събития (Making and Special Events – PMSE) 
е от ключово значение при отразяването на 
новини, културни и спортни събития, създа-
ването на програми за радио- или телевизи-
онни предавания. Радиооборудването включва 
безжични радиомикрофони и видеокамери, 
както и други съпътстващи ги съоръжения, 
като оборудването за портативни и мобилни 
видеовръзки. Нарастващото търсене на спек-
тър за PMSE в европейски мащаб доведе до 
разглеждането на възможността за определяне 
на допълнителен честотен спектър, който да 
бъде технически подходящ и достатъчен за 
такъв вид оборудване. Насоките към стандар-
тизационните организации и производителите 
са за по-ефикасно използване на спектъра и 
по-ефективни технологии. Развитието по те-
мата непрекъснато се следи с особен интерес 
и решенията на европейско ниво ще продъл-
жават да бъдат хармонизирани с българското 
законодателство.
Предстои приемане от страна на Европей-
ската комисия на Решение за използването 
на радиочестотни ленти 1900-1920 MHz и 
2010-2025 MHz, като в него се предвижда 
радиочестотна лента 2010-2025 MHz да бъде 
определена за безжични камери, портативни 
и мобилни видеовръзки (video PMSE).
Комисията за регулиране на съобщенията 
ще предприема действия, с които да осигурява 
условия за хармонизирано използване на ра-
диочестотния спектър от оборудване за подго-
товка на програми и специални събития с цел 
улесняване на ползване на такова оборудване.